Okte lennuväli
Okte lennuväli või Lauciene lennuväli on sertifitseerimata lennuväli Lätis Talsi piirkonnas Lauciene vallas Garlene küla lähistel. Lennuväli rajati 1970. aastatel majanditevahelise põllumajandusliku lennuväljana ja sel otstarbel kasutati seda aastani 2010. Seejärel läks lennuväli eravaldusse. Lennuvälja lääneküljel asub platvorm, millel seisab angaar.